62022CJ0360_INF
Sentenza tal-Qorti tal-Ġustizzja (Is-Sitt Awla) tas‑16 ta’ Novembru 2023 –Il‑Kummissjoni vs Il‑Pajjiżi l‑Baxxi (Kapital tal-irtirar wara trasferiment)
(Kawża C-360/22) (
1
)
“Nuqqas ta’ Stat li jwettaq obbligu – Artikolu 258 TFUE – Moviment liberu tal-ħaddiema – Libertà li jiġu pprovduti servizzi – Moviment liberu tal-kapitali – Artikoli 45, 56 u 63 TFUE – Artikoli 28, 36 u 40 tal-Ftehim dwar iż-Żona Ekonomika Ewropea – Trasferiment tal-valur tad-drittijiet għal pensjoni – Irtirar komplementari kkostitwit mill-persuna li timpjega – Sitwazzjoni transkonfinali”
1.
Moviment liberu tal-persuni – Libertà li jiġu pprovduti servizzi – Moviment liberu tal-kapital – Dispożizzjonijiet tat-Trattat – Eżami ta’ miżura nazzjonali marbuta ma’ dawn il-libertajiet fundamentali – Kriterji ta’ determinazzjoni tar-regoli applikabbli
(Artikoli 45, 56 u 63 TFUE)
(ara l-punt 18)
2.
Moviment liberu tal-persuni – Ħaddiema – Dispożizzjonijiet tat-Trattat – Kamp ta’ applikazzjoni – Leġiżlazzjoni fiskali – Leġiżlazzjoni nazzjonali dwar it-tassazzjoni tat-trasferiment tal-valur tad-drittijiet għall-pensjoni miksuba mill-ħaddiema migranti – Inklużjoni
(Artikolu 45 TFUE; Ftehim ŻEE, Artikolu 28)
(ara l-punti 19 sa 21)
3.
Moviment liberu tal-persuni – Ħaddiema – Restrizzjonijiet – Leġiżlazzjoni fiskali – Leġiżlazzjoni nazzjonali dwar it-tassazzjoni tat-trasferiment tal-valur tad-drittijiet għall-pensjoni miksuba mill-ħaddiema migranti – Trasferiment lejn organu ta’ assigurazzjoni tal-pensjoni li jinsab fi Stat Membru ieħor – Eżenzjoni mit-taxxa biss fil-każ ta’ possibbiltajiet ta’ trasferiment tad-drittijiet tal-pensjoni identiċi għal dawk previsti mid-dritt nazzjonali – Inammissibbiltà – Ġustifikazzjoni – Assenza
(Artikolu 45 TFUE; Ftehim ŻEE, Artikolu 28)
(ara l-punti 29 sa 35, 49 sa 60, u d-dispożittiv 1)
Dispożittiv
1)
Billi adotta u żamm fis-seħħ ir-rekwiżiti fil-qasam ta’ trasferiment ta’ kapital tal-irtirar previsti fl-Artikolu 85(1)(b) u fl-Artikolu 87(2)(f) tal-Pensioenwet (il-Liġi dwar il-Pensjonijiet), moqrija flimkien mal-Artikolu 19b(2) tal-Wet op de loonbelasting 1964 (il-Liġi tal‑1964 dwar it-Taxxa fuq ir-Remunerazzjonijiet), fil-verżjoni tagħha applikabbli għal dan ir-rikors, li skont dawn it-trasferiment tal-valur tad-drittijiet għal pensjoni lejn organu tal-assigurazzjoni tal-irtirar li jinsab fi Stat Membru ieħor li ma huwiex ir-Renju tal-Pajjiżi l-Baxxi ma huwiex suġġett għat-taxxa unikament jekk il-possibbiltajiet ta’ trasferiment ta’ dawn id-drittijiet fil-forma ta’ kapital huma identiċi għal dawk previsti mid-dritt Olandiż, jew iktar stretti minn dawn tal-aħħar, ir-Renju tal-Pajjiżi l-Baxxi naqas milli jwettaq l-obbligi tiegħu taħt l-Artikolu 45 TFUE u taħt l-Artikolu 28 tal-Ftehim dwar iż-Żona Ekonomika Ewropea, tat‑2 ta’ Mejju 1992.
2)
Ir-Renju tal-Pajjiżi l-Baxxi huwa kkundannat għall-ispejjeż.
(
1
)	ĠU C 318, 30.4.2011.